TÖÖVÕTULEPING nr 9-44/2024/25

(hiliseima digitaalallkirja kuupäev)

Riigimetsa Majandamise Keskus, edaspidi **tellija**, keda esindab juhatuse esimehe 29.06.2022 käskkirja nr 1-5/58 alusel põhja piirkonna haldusjuht Uno Koppelmaa, ühelt poolt,

ja Siivous Puhastus OÜ, edaspidi **töövõtja**, keda esindab põhikirja alusel juhatuse liige Janar Tukkija teiselt poolt,

keda nimetatakse edaspidi **pool** või ühiselt **pooled**,

sõlmisid lepingu, edaspidi **leping**, vähempakkumise tulemusena alljärgnevas:

1. **Lepingu objekt**
   1. Lepingu objektiks on töövõtja poolt tellijale puhastusteenuse osutamine RMK Iisaku kontoris ja RMK Ahtme kontoris lepinguga kokkulepitud tingimustel ja korras, edaspidi **töö** (vastavalt töövõtja poolt esitatud hinnapakkumustele).
   2. Töö peab vastama järgmistele tingimustele: tööd on teostatud õigeaegselt, korrektselt, kvaliteetselt.
   3. Tellija on annab töövõtjale töö teostamiseks järgmist informatsiooni ja materjalid: kontori kasutuskord ning ligipääsuõigused.
   4. Tellijal on õigus jooksvalt kontrollida töö tegemise käiku. Töövõtja on kohustatud koheselt informeerima tellijat töö tegemise käigus tekkinud probleemidest ning nõutama tellija juhiseid ja informatsiooni.
   5. Töövõtja peab töö tegemisel kinni pidama tellija poolt kehtestatud ja töövõtjale tutvus­tatud keskkonnanõuetest: https://www.rmk.ee/organisatsioon/keskkonnategevus
2. **Töö üleandmine ja vastuvõtmine** 
   1. Töövõtja annab tellijale valmis töö üle kuu viimasel tööpäeval.
   2. Tellija on kohustatud töö üleandmisel selle viivitamata üle vaatama.
   3. Töös esinevate puuduste kohta vormistavad pooled akti, millele kirju­tavad alla poolte esindajad.
   4. Tellija esitab töövõtjale oma pretensioonid, edaspidi **vastuväited**, seoses töö mittevastavusega lepingule 7 (seitsme) tööpäeva jooksul arvates töö üleandmisest töövõtja poolt.
   5. Töö loetakse tellija poolt vastu võetuks, kui tellija ei ole esitanud vastuväiteid punktis 2.4 nimetatud tähtaja jooksul.
   6. Juhul, kui tellija esitab oma vastuväited, peab töövõtja tegema töös vastavad parandu­sed tellija määratud tähtaja jooksul. Sellisel juhul loetakse töö vastu võetuks, kui töövõtja on teinud töös parandused ja tellijal ei ole enam vastuväiteid.
   7. Pärast töö vastuvõtmist tellija poolt on töövõtjal õigus lepinguga kokkulepitud tasule.
3. **Tasu**
   1. Tellija maksab töövõtjale töö teostamise eest tasu summas:

**Ahtme kontori eest: mai-oktoober 590.- eurot kuus, november-aprill: 790.- eurot kuus;**

**Iisaku kontori eest: mai-oktoober: 490.- eurot kuus, november-aprill 624.- eurot kuus,**

**hindadele lisandub käibemaks.**

* 1. Tellija tasub tehtud tööde eest igakuuliselt töövõtja poolt esitatud arvete alusel. Töövõtja esitab arve vaid elektrooniliselt. Arve esitamiseks tuleb kasutada elektrooniliste arvete esitamiseks mõeldud raamatupidamistarkvara või raamatupidamistarkvara E-arveldaja, mis asub ettevõtjaportaalis <https://www.rik.ee/et/e-arveldaja>.

Arvele lisatakse juurde vastavalt kasutatud kogustele:

Kätepaber: 2,80 eur+km

WC paber: 3,50+km

Prügikotid: 35l- 3,50eur+km 20tkrullis,

Vedelseep: 10eur+km 5l

Graniit: 12eur/25kg

* 1. Arve esitamise aluseks on töös esinevate puuduste akti puudumine.

1. **Poolte vastutus**
   1. Pooled vastutavad oma lepingust tulenevate kohustuste rikkumise eest, kui rikkumine on põhjustatud süüliselt.
   2. Juhul, kui töövõtja viivitab töö üleandmisega üle kokkulepitud tähtaja, on tellijal õigus nõuda leppetrahvi tasumist, mille suuruseks on 0,15% lepingu kohaselt töövõtjale maksta­vast tasust iga üleandmisega viivitatud kalendripäeva eest, kuid kokku mitte rohkem kui 30 (kolmkümmend) % töövõtjale makstavast tasust. Tellijal on õigus töö eest tasumisel vähendada töövõtjale makstavat tasu leppetrahvi summa võrra.
   3. Tellijal on õigus nõuda alapunktis 4.2 sätestatud leppetrahvi tasumist ka aja eest, mil töövõtja teeb töös parandusi tulenevalt tellija vastuväidetest.
   4. Juhul, kui tellija viivitab töövõtjale tasu maksmisega üle kokkulepitud tähtaja, on töö­võtjal õigus nõuda viivist summas 0,15% tasumisega viivitatud summast iga tasumisega viivitatud kalendripäeva eest, kuid mitte rohkem, kui 30 (kolmkümmend) % tasu­misega viivitatud summast.
   5. Tellija peab esitama lepingust tuleneva leppetrahvi nõude töövõtjale hiljemalt 3 (kolme) kuu jooksul arvates päevast, mil tellijal tekkis leppetrahvi nõude esitamise õigus.
2. **Poolte esindajad ja kontaktandmed**
   1. Tellija esindaja on RMK kinnisvaraosakonna põhja piirkonna haldusspetsialist Reet Karu tel 5167641 e-post [reet.karu@rmk.ee](mailto:reet.karu@rmk.ee)
   2. Töövõtja esindajad on: Hoolduskoristusel: Pille Tukkija, 56288987, [pille@siivouspuhastus.ee](mailto:pille@siivouspuhastus.ee)

Välitööde juht: Kaspar Kert, 5294511, kaspar@siivouspuhastus.ee

1. **Teadete edastamine**
   1. Lepinguga seotud teated edastatakse telefoni teel või e-kirja teel poole lepingus märgitud e-posti aadressile. Kontaktandmete muutusest on pool kohustatud koheselt informeerima teist poolt.
   2. E-kirja teel edastatud teated peetakse kättesaaduks alates teate edastamisele järgnevast tööpäevast.
   3. Lepingust taganemise või lepingu ülesütlemise avaldused ning lepingu rikkumisel teisele poolele esitatavad nõudekirjad peavad olema kirjalikus vormis. Kirjaliku vormiga on võrdsustatud digitaalselt allkirjastatud elektrooniline dokument. Viimane vorminõue on täidetud ka juhul, kui teade edastatakse e-kirja teel.
2. **Lepingu lõppemine ja lõpetamine** 
   1. Leping kehtib alates 1.12.2024 kuni 31.12.2025 ja/või kuni kõikide lepinguliste kohustuste täitmiseni mõlema poole poolt.
   2. Tellija võib lepingu igal ajal olenemata põhjusest etteteatamistähtajata üles öelda. Selli­sel juhul on tellija kohustatud tasuma töövõtjale lepingu ülesütlemise momendiks faktili­selt tehtud töö eest. Toodud põhjusel lepingu ülesütlemisel hüvitab tellija töövõtjale lisaks faktiliselt tehtud töö eest tasumisele lepingu ennetähtaegse ülesütlemisega tekitatud kahju, kuid mitte rohkem, kui 10 (kümme) protsenti lepingus ettenähtud töövõtjale makstavast tasust.
   3. Kui töö tegemise käigus on ilmselt selge, et seda ei tehta nõuetekohaselt, on tellijal õigus määrata töövõtjale tähtaeg puuduste kõrvaldamiseks, selle mittetäitmisel aga kas lepingust taganeda ja nõuda kahjude hüvitamist, või teha töö jätkamine ja puuduste kõrval­damine ülesandeks kolmandale isikule töövõtja arvel.
   4. Juhul, kui töövõtja ei ole tööd tellijale üle andnud hiljemalt 1 (ühe) kuu möödumisel arvates kokkulepitud töö üleandmise tähtajast, on tellijal õigus ilma töövõtjale kokkulepi­tud tasu maksmata lepingust ühepoolselt taganeda ja nõuda sisse lepinguga ettenähtud lep­petrahv ning tekitatud kahju.
3. **Lõppsätted**
   1. Kõik lepingu muudatused jõustuvad pärast nende allakirjutamist mõlema poole poolt allakirjutamise momendist või poolte poolt kirjalikult määratud tähtajal.
   2. Lepinguga seonduvaid eriarvamusi ja vaidlusi lahendavad pooled eelkõige läbirääkimiste teel. Kui lepingust tulenevaid vaidlusi ei õnnestu lahendada poolte läbirääkimistega, lahen­datakse vaidlus õigusaktidega kehtestatud korras.
   3. Leping on allkirjastatud digitaalselt.

**Poolte andmed ja allkirjad**

|  |  |
| --- | --- |
| **Tellija** | **Töövõtja** |
|  |  |
| Riigimetsa Majandamise Keskus | Siivous Puhastus OÜ |
| Registrikood 70004459 | Registrikood 11235321 |
| Sagadi küla, Haljala vald, | Metskonna 6, Kohtla-Nõmme, Ida-Virumaa |
| 45403 Lääne-Viru maakond | Tel 5527564 |
| Tel 676 7500 | E-post janar@siivouspuhastus.ee |
| E-post rmk@rmk.ee |  |
|  |  |
| (allkirjastatud digitaalselt) | (allkirjastatud digitaalselt) |
|  |  |
|  |  |
| Uno Koppelmaa | Janar Tukkija |